CELEX: 52014DP0116
Language: lt
Date: 1393286400000
Title: 2014 m. vasario 25 d. Europos Parlamento sprendimas dėl Europos Parlamento darbo tvarkos taisyklių 136 straipsnio dėl dalyvavimo posėdžiuose pakeitimo (2013/2033(REG))

29.8.2017   
            
            
               LT
            
            
               Europos Sąjungos oficialusis leidinys
            
            
               C 285/163
            
         P7_TA(2014)0116
   Darbo tvarkos taisyklių 136 straipsnio dėl dalyvavimo posėdžiuose pakeitimas
   2014 m. vasario 25 d. Europos Parlamento sprendimas dėl Europos Parlamento darbo tvarkos taisyklių 136 straipsnio dėl dalyvavimo posėdžiuose pakeitimo (2013/2033(REG))
   (2017/C 285/25)
   
      Europos Parlamentas,
   
               —
            
            
               atsižvelgdamas į pasiūlymą dėl Darbo tvarkos taisyklių pakeitimo (B7-0051/2013),
            
         
               —
            
            
               atsižvelgdamas į savo 2005 m. rugsėjo 28 d. sprendimą 2005/684/EB, Euratomas dėl Europos Parlamento narių statuto priėmimo (1),
            
         
               —
            
            
               atsižvelgdamas į Biuro 2008 m. gegužės 19 d. ir liepos 9 d. sprendimą dėl Europos Parlamento narių statuto įgyvendinimo taisyklių (2),
            
         
               —
            
            
               atsižvelgdamas į Darbo tvarkos taisyklių 211 ir 212 straipsnius,
            
         
               —
            
            
               atsižvelgdamas į Konstitucinių reikalų komiteto pranešimą (A7-0038/2014),
            
         
               1.
            
            
               nusprendžia padaryti toliau pateiktą Darbo tvarkos taisyklių pakeitimą;
            
         
               2.
            
            
               primena, kad šis pakeitimas įsigalioja pirmą kitos sesijos dieną;
            
         
               3.
            
            
               paveda Pirmininkui perduoti šį sprendimą susipažinti Tarybai ir Komisijai.
            
         
      Pakeitimas 1
   
   
      Europos Parlamento darbo tvarkos taisyklės
   
   
      136 straipsnio 2 dalis
   
   
               
                  Dabartinis tekstas
               
            
            
               
                  Pakeitimas
               
            
         
               2.   Parlamento narių, pasirašiusių dalyvių sąraše, pavardės įrašomos į kiekvieno posėdžio protokolą.
            
            
               2.   Parlamento narių, pasirašiusių dalyvių sąraše, pavardės įrašomos į kiekvieno plenarinio posėdžio protokolą 
                     pažymint „dalyvavo“
                  . 
                     Parlamento narių, kuriems nedalyvauti leido Parlamento pirmininkas, pavardės įrašomos į kiekvieno plenarinio posėdžio protokolą pažymint „leista nedalyvauti“.
                  
               
            
         
      (1)  OL L 262, 2005 10 7, p. 1.
   
      (2)  OL C 159, 2009 7 13, p. 1.